Kuçeyê Gevranî yê taxa Ofîsî yê qezaya Yenîşehîrî yê Amedî de cinîyêka bi nameyê Denîze K. apartmanêk de vizêr şewe  hêrişêkê çekdarî de ameye kiştene. Ame parekerdene ke Denîze K. wexto ke pitika xo ya serre û nême verarê ci de bîye ameye kiştene.
Goreyê zanayîşan wezîfedarê apartmanî vengê çeke eşnawit û xebere daye polîsan. Polîsî ameyî cayê serebûtî û Denîze K. verarê ci de pitika aye bi hawayêkê birîndarî dîye. Zaf xîret ame kerdene la Denîze K. wefat kerd.
